《洞仙歌 送秋》
清代·阮恩滦

青林红树，几日霜风警。才说悲秋又秋尽。想金焦两点，瘦却愁蛾无限恨。

殆比送春更甚。

寒云催雁阵。雁去无声，碧汉迢迢夜清迥。楚客赋情疏，摇落江蓠，忍重忆、故园风景。

到此际、匆匆苦难留，问有酒盈樽，可能消领。

作者简介：江苏仪徵人，字湄川。阮元孙女，杭州诸生沈霖元室。善书画，嗜琴，人呼琴女。有《慈晖馆诗钞》。